**Pakkumiskutse**

Noarootsi Osavallavalitsus kutsub esitama pakkumust väikehankele ,,Eelprojekti koostamine Tokkroosi talukompleksi rekonstrueerimiseks“

1. Tööde iseloomustus

1.1 Projekteerimise sisu ja maht on määratud ”Projekteerimise töövõtulepingu üldtingimustega PTÜ 2004” ja standardiga EVS 932:2017 ”Ehitusprojekt” .

1.2 Objekti andmed: Einbi küla/Enby Lääne-Nigula vald , katastritunnus 52001:005:0780. Kinnistul asuvad elamu,abihoone, saun ja maakeldri varemed.

1.3 Projekti koostamise eesmärgiks on talukompleksi rekonstrueerimine rannarootsi pärimustaluks.

1.3.1 Töö ülesandeks on kinnistule üldplaneeringu tegemine koos piirdeaia, parkimise, vee ja kanalisatsioonipaigaldisega ning funktsionaalsed lahendused õuealal toimuvatele tegevustele nagu suvekohviku ala koos väliköögiga, alad tantsu-lauluüritustele, alad telkimiseks jms. ;

1.3.2. Töö ülesandeks on 4 hoone uuskasutuseks arhitektuurne eskiislahendus ja eelprojekt koos sisearhitektuurse lahendusega , mille koosseisu kuuluvad ruumid loometegevusteks ja seminarideks, kogukonnaköök, majutus (kuni 20 külastajale), wc-d, pesemisruumid koos saunaga, panipaigad jne.).

Hoonete taastamisel säilitada võimalikult palju algupäraseid materjale ning uute materjalide kasutamisel arvestada sellega, et säiliks arhitektuurne tervik, milles on ühendatud sajanditepikkune rannarootslaste traditsioon ja kaasaegsed lahendused. Peahoone projekteerimisel arvestada kehtivate energiatõhususe nõuetega.

1.4 Teostatavate tööde koosseisu kuulub eelprojekti koostamine ja tööde mahutabeli koostamine.

1.5 Eelprojekti koosseisu kuulub:

- 4 hoone ehitusprojektid koos sisekujunduslahenduse ja materjaliga eelprojekti staadiumis

- õueala üldplaneering koos tegevustsoonide määratlusega

- Eriosade (elektripaigaldus, vee- ja kanalisatsioonipaigaldis sh välisvõrgud ja puurkaev, kütte ja ventilatsioonipaigaldis) joonised eelprojekti mahus hinnapakkumiste saamiseks.

-eskiisprojekti kooskõlastamine tellijaga

- Eelprojekti kooskõlastamine vajalike ametkondadega ning esitamine ehitusloa saamiseks.

1.6 Joonised esitatakse töövõtja poolt Tellijale paberkandjal kahes eksemplaris ja digitaalselt (AutoCad failina ja pdf-na)

1.7 Tööde teostamise tähtaeg on: eskiislahendus 05.06.2023 , eelprojekt 15.07.2023

2. Pakkumuse esitamine

2.1. Pakkumus peab sisaldama kõiki töö teostamisega seotud otseseid ja kaudseid kulusid

2.2. Pakkumus esitada digitaalselt allkirjastatuna hiljemalt 11.05.2023 kell 10.00 e-posti aadressil noarootsi@laanenigula.ee

2.3. Juhul kui pakkumuse maksumused ületavad hanke eeldatavat maksumust, lükkab tellija pakkumused tagasi ja jätab endale võimaluse alustada teiste kvalifitseerunud pakkujatega läbirääkimisi.

3. Hindamiskriteeriumid

3.1. Edukaks tunnistatakse madalaima maksumusega pakkumus.

Lisainformatsioon:

Aivo Hirmo

aivo.hirmo@laanenigula.ee

5096190